Benedetto Cairoli (αντιτορπιλικό)

Το Benedetto Cairoli ήταν αντιτορπιλικό κλάσης La Masa το οποίο εντάχθηκε σε υπηρεσία με το Ιταλικό Βασιλικό Ναυτικό (Regia Marina). Η πορεία ήταν βραχύβια: έδρασε στην Αδριατική τον τελευταίο χρόνο του Α΄ Παγκοσμίου Πολέμου όμως μόλις δύο μήνες έπειτα από την ένταξή του σε υπηρεσία συγκρούστηκε με άλλο ιταλικό αντιτορπιλικό και βυθίστηκε.

Επιχειρησιακή ιστορία
Η ναυπήγηση του Benedetto Cairoli ξεκίνησε την 1η Σεπτεμβρίου 1916 στις εγκαταστάσεις της Cantieri navali Odero στο Σέστρι Πονέντε (Sestri Ponente). Καθελκύστηκε στις 28 Δεκεμβρίου 1917 και εντάχθηκε σε υπηρεσία στις 3 Φεβρουαρίου 1918. Μετά την ολοκλήρωσή του το Cairoli εντάχθηκε στην 4η Μοίρα Αντιτορπιλικών που είχε τη βάση της στο Μπρίντεζι.Il Santuario Di N S Di Bonaria - Betasom - XI Gruppo Sommergibili Atlantici (in Italian).

Τη νύχτα μεταξύ 9ης και 10 Απριλίου 1918 συνόδεψε μαζί με άλλα αντιτορπιλικά του Ιταλικού και του Γαλλικού Ναυτικού τα τρία θωρηκτά της ιταλικής 2ης Μοίρας που απέπλευσαν από το Μπρίντεζι με προορισμό τον Τάραντα. Τα ξημερώματα της 10ης Απριλίου τα γαλλικά αντιτορπιλικά Faulx και Mangini συγκρούστηκαν στο στενό του Οτράντο με συνέπεια το πρώτο να βυθιστεί. Περίπου μία ώρα αργότερα, όταν η ναυτική δύναμη είχε πλέον εισέλθει στο Ιόνιο, το αντιτορπιλικό Giacinto Carini από λάθος εμβόλισε το Cairoli το οποίο λίγες ώρες αργότερα βυθίστηκε στα ανοικτά της πόλης Λευκά. Το αυστραλιανό αντιτορπιλικό Torrens διέσωσε ναυαγούς ενώ επικρατούσαν δυσμενείς καιρικές συνθήκες στην περιοχή. Το Giacinto Carini κατάφερε να φθάσει στον Τάραντα έχοντας υποστεί σοβαρές ζημιές στην πλώρη του εξαιτίας της σύγκρουσης και παρέμεινε για επισκευές για το υπόλοιπο του Α΄ Παγκοσμίου Πολέμου.French Navy in World War 1 in Outline

 Παραπομπές 

 Βιβλιογραφία 



Κατηγορία:Αντιτορπιλικά κλάσης La Massa
Κατηγορία:Ιταλικά αντιτορπιλικά του Α΄ Παγκοσμίου Πολέμου